Selskapet tok hånd om det meste av bussrutetrafikken på Sunnmøre og trafikken i deler av Romsdal som grenser mot Sunnmøre. Selskapet kjørte også flere ekspressbussruter innenfor NOR-WAY Bussekspress i tillegg til ekspressruter fra og gjennom ruteområdet til Oslo og Ålesund – Bergen via Volda og Nordfjordeid. I tillegg kjørte selskapet søndre del – Volda – Ålesund m/ retur – av TIMEkspressen linje 11 og Kristiansund – Molde – Ålesund – Volda, i samarbeid med Nettbuss Møre.